તે જ રીતે દરેક ચૂંટાયેલા સભ્યોએ પગાર વધારો હર્ષ ભરે સ્વિકાર્યો હતો. તેવી જ રીતે ચેમ્બરોમાં એ.સી.ગોઠવવા અને ઠંડક માટે સર્વાનુમતિએ સ્વીકૃતિ થઈ હતી. જેથી દર 2 મહિને જિલ્લા પંચાયતે 2થી 2.5 લાખનું લાઈટ બીલ ચુકવવુ પડશે. જે ભાવનગરની પ્રજા ઉપર સર્વાનુમતે ધાબડી દેવામાં આવ્યું હતું. આ બેઠકમાં જિલ્લા પંચાયત પ્રમુખ વકતુબેન મકવાણા, ઉપપ્રમુખ ડી.કે.ગોહીલ, પેથાભાઈ આહિર, ભરતભાઈ હડિયા તેમજ કોંગ્રેસના સદસ્યો વિપક્ષના નેતા પ્રહલાદસિંહ ગોહિલ, પૂર્વ નેતા સંજયસિંહ સરવૈયા, ગોવિંદભાઈ મોરડિયા, મહેશ કાકડિયા સહિતના સદસ્યોએ ચર્ચામાં ભાગ લીધો હતો. જ્યારે જિલ્લા વિકાસ અધિકારી વરુણ કુમાર બનરવાલ, ડેપ્યુટી ડી.ડી.ઓ. સી.બી.રાઠવા, વસાવા સહિતના અધિકારીઓ સંબંધિત વિભાગના અધિકારીઓ ખાસ ઉપસ્થિત રહ્યા હતા.